16. elokuuta
Tapahtumia

1777 – Amerikan vapaussota: Benningtonin taistelu. Brittien joukot hävisivät yhdysvaltalaisille joukoille.
1780 – Amerikan vapaussota: Camdenin taistelu. Britit voittivat yhdysvaltalaiset Camdenin lähellä Etelä-Carolinassa.
1812 – Vuoden 1812 sota: yhdysvaltalainen kenraali William Hull luovutti Fort Detroitin brittijoukoille taistelutta.
1819 – 10–20 ihmistä kuoli Peterloon verilöylyssä St. Peter’s Fieldissä Manchesterissa viranomaisten hajottaessa yleistä äänioikeutta vaatineiden mielenosoittajien joukon.
1841 – Yhdysvaltain presidentti John Tyler käytti veto-oikeuttaan estääkseen Toisen Yhdysvaltain Pankin perustamisen. Raivostuneet Yhdysvaltain whigpuolueen jäsenet mellakoivat Valkoisen talon ulkopuolella Yhdysvaltain historian väkivaltaisimmassa Valkoisen talon alueella tapahtuneessa mielenosoituksessa.
1858 – Yhdysvaltain presidentti James Buchanan vihki uuden transatlanttisen lennätinkaapelin vaihtamalla tervehdyksiä Yhdistyneen kuningaskunnan kuningatar Viktorian kanssa. Heikko signaalinvoimakkuus pakotti kuitenkin lopettamaan palvelun muutaman viikon päästä.
1869 – Kolmoisliiton sota: sodan toiseksi viimeinen taistelu Acosta Ñussa päättyy brasilialaisten voittoon ja puolustavien paraguaylaisten tappioon. Puolustajista kaikki kaatuivat tai jäivät vangeiksi, heidän joukossaan suuri määrä lapsisotilaita.
1896 – George Carmack löysi kultaa Klondikesta.
1920 – Ray Chapman Cleveland Indiansin baseball-joukkueesta sai New York Yankeesin Carl Maysin heittämän pelipallon päähänsä ja loukkaantui kuolettavasti. Chapman kuoli varhain seuraavana päivänä ainoana Major Leaguen baseball-pelissä kuolleena pelaajana (vuoteen 2010 mennessä).
1928 – Murhaaja Carl Panzram pidätettiin Washingtonissa hänen surmattuaan noin 20 ihmistä.
1930 – Ub Iwerks teki ensimmäisen värillisen äänipiirroselokuvan nimeltään Fiddlesticks.
1954 – Urheiluaikakauslehti Sports Illustratedin ensimmäinen numero ilmestyi.
1960 – Kypros itsenäistyi Yhdistyneestä kuningaskunnasta.
1960 – Ilmailu: Joseph Kittinger hyppäsi laskuvarjolla pallosta New Mexicossa 31 330 metrin korkeudesta. Hänen vuoteen 2012 saakka lyömättöminä säilyneet maailmanennätyksensä olivat: korkealta hyppääminen, vapaa pudotus putoamalla 25,7 km ennen laskuvarjon avaamista sekä suurin ihmisen ilman lentokonetta saavuttama nopeus (982 km/h).
1962 – Pete Best erotettiin The Beatles -yhtyeestä ja hänet korvattiin Ringo Starrilla.
1964 – Vietnamin sota: kenraali Nguyễn Khánh korvasi vallankaappauksessa Dương Văn Minhin Etelä-Vietnamin valtiojohtajana ja otti käyttöön uuden perustuslain, jonka laatimisessa Yhdysvaltain suurlähetystö avusti.
1966 – Vietnamin sota: epäamerikkalaisuutta tutkiva komitea alkoi tutkia yhdysvaltalaisia, jotka olivat auttaneet Viet Kongia, tarkoituksenaan säätää lakeja jotka tekisivät tästä toiminnasta laitonta. Sodanvastaiset mielenosoitukset hajottivat kokouksen ja 50 ihmistä pidätettiin.
1972 – Marokon kuninkaalliset ilmavoimat tulitti vallankaappauksen yhteydessä Marokon kuningas Hasan II:n lentokonetta hänen ollessaan matkalla Rabatiin. Konetta ei kuitenkaan onnistuttu pudottamaan ja kaappaus epäonnistui.
1984 – Autonvalmistaja John De Lorean vapautettiin kaikista syytöksistä, jotka koskivat kokaiinin myyntiä ja hallussapitoa.
1987 – Ilmailu: McDonnell Douglas MD-82:n kuljettama Northwest Airlinesin lento 255 syöksyi maahan lentoonlähdön yhteydessä Detroitin suurkaupunkialueen lentokentällä. Kaikki 156 koneessa ollutta yhtä (nelivuotias Cecelia Cichan) lukuun ottamatta saivat surmansa. Miehistö oli unohtanut säätää koneen laskusiivekkeet oikein.
1993 – Ian Murdock koosti Debianin GNU/Linux-jakeluversion.
2003 – Gösta Sundqvist menehtyi sydänkohtaukseen kotonaan
2008 – Usain Bolt juoksi Pekingin olympialaisten 100 metrin juoksun loppukilpailussa uuden maailmanennätyksen 9,69 s.
2009 – Usain Bolt juoksi Berliinin MM-kisojen 100 metrin juoksun loppukilpailussa uuden maailmanennätyksen 9,58 s.
2011 – Age of Empires Online julkaistiin.
2015 – Trigana Airin lento TGN267 törmäsi vuorenrinteeseen.